open-index/open-wikipedia-markdown huggingface dataset:
Άγιος Εφραίμ ο νεομάρτυρας

Ο **Άγιος Εφραίμ** (14 Σεπτεμβρίου 1384 - 5 Μαΐου 1426) είναι ένας από τους νεοφανείς αγίους της Ορθόδοξης Εκκλησίας. Η μνήμη του τιμάται στις 5 Μαΐου και η ανακομιδή των λειψάνων του στις 3 Ιανουαρίου.

Ο Άγιος Εφραίμ απεικονίζεται στην ορθόδοξη εικονογραφία ως μια λεπτή, ασκητική φιγούρα με μαύρα μαλλιά και γένια, ντυμένη με τα μαύρα άμφια ενός μοναχού.

## Βιογραφικά στοιχεία
Τα βιογραφικά του στοιχεία αντλούνται από μια σειρά από οράματα που είχε η μοναχή Μακαρία Δεσύπρη το 1950. Σύμφωνα με αυτά, ο Άγιος Εφραίμ γεννήθηκε στις 14 Σεπτεμβρίου 1384 στα Τρίκαλα της Θεσσαλίας. Το κοσμικό του όνομα ήταν Κωνσταντίνος Μόρφης. Εκάρη μοναχός, πήρε το μοναστικό όνομα Εφραίμ και εγκαταστάθηκε στην Αττική για να ζήσει στην τότε Ιερά Μονή Ευαγγελισμού της Θεοτόκου στο όρος Αμώμων. Το 1424 το μοναστήρι καταστράφηκε από επιδρομές οθωμανικών στρατευμάτων. Ο Εφραίμ δραπέτευσε και έζησε για έναν ακόμη χρόνο ως ερημίτης ανάμεσα στα ερείπια του μοναστηριού. Στις 14 Σεπτεμβρίου 1425 αιχμαλωτίστηκε σε άλλη τουρκική επιδρομή. Κρατήθηκε αιχμάλωτος και βασανίστηκε για περισσότερους από οκτώ μήνες, ώσπου τελικά βασανίστηκε μέχρι θανάτου στις 5 Μαΐου 1426. Μια μουριά, που πιστεύεται ότι ήταν αυτή στην οποία κρεμάστηκε ο άγιος, παρουσιάζεται σήμερα ως αντικείμενο λατρείας μέσα στο ανακαινισμένο μοναστήρι.

## Αγιοκατάταξη
Στις  11 Μαρτίου 2011, με επιστολή του προς την Εκκλησία της Ελλάδος, ο Οικουμενικός Πατριάρχης Κωνσταντινουπόλεως, Πατριάρχης Βαρθολομαίος, ενημέρωσε ότι *«υπό της εν Κωνσταντινουπόλει Αγίας του Χριστού Μεγάλης Εκκλησίας, συνωδά τη κρατούση πράξει και τάξει της Αγίας ημών Εκκλησίας, ανεγράφη προσφάτως εν ταις Αγιολογικαίς δέλτοις της Εκκλησίας ο Άγιος Ένδοξος Οσιομάρτυς Εφραίμ ο νέος, ο εν τω όρει των Αμώμων μαρτυρικώς τελειωθείς, της μνήμης αυτού τελουμένης τη ε Μαΐου εκάστου έτους, της δε ευρέσεως των λειψάνων αυτού εορταζομένης τη γ Ἰανουαρίου εκάστου έτους, εκδοθείσης επί τούτω Πατριαρχικής και Συνοδική Πράξεως»*. Σε συνεδρίασή της, στις 29 Δεκεμβρίου του ίδιου έτους, η Ιερά Σύνοδος της Ρωσικής Ορθόδοξης Εκκλησίας  αποφάσισε, επίσης, να συμπεριλάβει τον Άγιο Εφραίμ τον νεομάρτυρα στο εορτολόγιο του Πατριαρχείου Μόσχας.

Το μοναστήρι της Νέας Μάκρης, το κέντρο της λατρείας του αγίου και της θαυματουργίας του, είναι πλέον πολυσύχναστος τόπος προσκυνήματος που προσελκύει χιλιάδες επισκέπτες, κυρίως ανθρώπους που προσεύχονται για θεραπεία ασθενειών.

Στα Τρίκαλα Θεσσαλίας, από όπου ήταν η καταγωγή του, γίνεται πανήγυρις στον Ιερό ναό Αγίου Στεφάνου όπου, σύμφωνα με την παράδοση, βρισκόταν απέναντι στο πατρικό του.

## Ιερά λείψανα
Η λάρνακα με τα ιερά λείψανα του αγίου βρίσκεται στην Μονή Αγίου Εφραίμ Νέας Μάκρης.
Επίσης, αποτμήματα του λειψάνου του Αγίου φυλάσσονται:
*στον Ιερό Ναό Αγίων Αποστόλων και Αγίου Εφραίμ στα Πεύκα Θεσσαλονίκης.
*στον Ιερό Ναό Ευαγγελισμού της Θεοτόκου στο Εμπορείο της Σαντορίνης.
*στο Ιερό Παρεκκλήσιο του Παντοκράτορος στο επισκοπείο της Ιεράς Μητροπόλεως Γουμενίσσης.

## Παραπομπές


Εφραιμ Νεας Μακρης
Γεωλογική τομή

thumb|300px|Γεωλογική τομή στρωμάτων του Δεβονίου από την Cherry Valley (NY) έως το νότιο Τενεσί (όρια με Γεωργία και Αλαμπάμα)
Η **γεωλογική τομή** αποτελεί εναλλακτικό ή/και συμπληρωματικό τρόπο - υπό κλίμακα - οπτικοποίησης των πληροφοριών που αντλούμε ως προς τους διάφορους γεωλογικούς σχηματισμούς σχετικά με τη γεωμετρία και τη θέση τους στο χώρο, από γεωλογικούς χάρτες ή απευθείας παρατήρηση φυσικών τομών στην ύπαιθρο.

Συνήθως η τεχνοτροπία κατασκευής που επιλέγεται είναι αυτή της εγκάρσιας γεωλογικής τομής υπό την κλίμακα του χάρτη, δίνοντας εικόνα των πραγματικών γεωλογικών συνθηκών κατά την κατακόρυφη έννοια.

Παρά την υποκειμενικότητα του παραγόμενου αποτελέσματος (που εξαρτάται από την οπτική γωνία και αντίληψη του συντάκτη), την ελεγχόμενη ακρίβεια της σχεδίασης (ανάλογα με το σκοπό δημιουργίας) και το ότι αποτελεί διδιάστατη απεικόνιση, η συνδυαστική μελέτη της με τον γεωλογικό χάρτη (που θα μπορούσε κανείς να τον χαρακτηρίσει ως γεωλογική τομή κατά το οριζόντιο επίπεδο), παρέχει τη δυνατότητα στον μελετητή της ευκολότερης κατανόησης της γεωλογίας στις τρεις διαστάσεις.

Κατηγορία:Χάρτες
Τομη
Φένριρ

[thumb|Ο [Τυρ θυσιάζει το χέρι του στο στόμα του Φένριρ, απεικόνιση του Ιωάννη Μπάουερ (1911).]]
Ο **Φένριρ** ή **Φένρις** είναι μυθικό πλάσμα της μυθολογίας των βορείων λαών. Έχει τη μορφή ενός γιγάντιου λύκου και δίψα για εκδίκηση ίση με εκείνη ενός θεού που έχει υποστεί πολλά. Σύμφωνα με την προφητεία, θα προκαλέσει την πτώση του παλιού κόσμου, που θα αποτελέσει και το τέλος των περισσότερων θεών. Αυτός είναι ο λόγος που οι θεοί τον φοβούνται τόσο πολύ. Δε μπορούν και δεν πρόκειται να τον αφήσουν να κυκλοφορεί ελεύθερος, έτσι τον φέρνουν στην Άσγκαρντ. Ο Φένριρ μεγαλώνει συνεχώς, ενεργεί εντελώς απρόβλεπτα, επιτίθεται σε φίλους και εχθρούς. Έτσι οι θεοί αποφασίζουν να τον αλυσοδέσουν. Αλλά οι δύο βαριές αλυσίδες που έχουν κατασκευάσει ειδικά για αυτόν, η Λέντιγκ και η Ντρόμι, κόβονται από τον Φένριρ χωρίς προσπάθεια. Φεύγει από την Άσγκαρντ, σκορπώντας τον πανικό και τη δολιότητα μεταξύ θεών και θνητών ομοίως.

Είναι τότε που οι θεοί θυμούνται τα μαγικά δεσμά Γκλάιπνιρ, που μπορεί να φαίνονται αβλαβή, αλλά δε μπορούν να καταστραφούν. Τα ξωτικά τα κατασκεύασαν από τένοντες αρκούδων, ανάσες ψαριών, γενειάδες γυναικών, σάλιο πουλιών, τον ήχο της κλωτσιάς μιας γάτας και ρίζες βουνών. Στοιχηματίζουν με τον Φένριρ ότι δε θα μπορέσει να σπάσει τα μαγικά δεσμά. Παρόλο που δεν αισθάνεται άνετα, δέχεται την πρόκληση. Όμως απαιτεί ένας από τους θεούς να βάλει το δεξί του χέρι στο στόμα του. Είναι ο Τυρ, ο Θεός του Πολέμου, που τελικά συμφωνεί. Οι θεοί τότε δένουν το γιγάντιο λύκο με τα δεσμά, σφίγγοντας όλο και περισσότερο. Και πράγματι, ο Φένριρ αδυνατεί να ελευθερωθεί και έτσι δαγκώνει και κόβει το χέρι του Τυρ. Ο Τυρ το υπομένει με ψυχραιμία γνωρίζοντας ότι, προς το παρών, έσωσε τον Κόσμο των Θεών. 

Ωστόσο, σύμφωνα με την προφητεία, ο Φένριρ θα καταφέρει να ελευθερωθεί στο Ράγκναροκ ("Η Μοίρα Των Θεών") που θα καταβροχθίσει τον Οντίν προτού σκοτωθεί από το γιο του Οντίν, το Βίνταρ.

## Παραπομπές


## Εξωτερικοί σύνδεσμοι
* 

Κατηγορία:Σκανδιναβική μυθολογία
Κατηγορία:Μυθολογικά κυνοειδή
Κατηγορία:Μυθολογικά πλάσματα
Κατηγορία:Γερμανικός παγανισμός
Ακρόπολη

[thumb|350px|Η [Ακρόπολη των Αθηνών]] 

Η λέξη **Ακρόπολη** προέρχεται από το συνδυασμό των λέξεων άκρος και πόλις και κυριολεκτικά σημαίνει πόλη στην άκρη (ή σε ακρότατο). Για αμυντικούς σκοπούς, οι οικιστές επέλεγαν ένα υπερυψωμένο σημείο, συχνά ένα λόφο με απότομες πλευρές. Σε πολλά μέρη στον κόσμο, αυτοί οι πρώιμοι οχυροί οικισμοί γίνονταν ο πυρήνας μεγάλων πόλεων, που επεκτείνονταν στο επίπεδο έδαφος γύρω από την Ακρόπολη. Τέτοια παραδείγματα είναι οι πόλεις της Αθήνας και της Ρώμης.

Η Ακρόπολη, παρ' όλο που συνδέεται κυρίως με ελληνικές πόλεις, όπως η Αθήνα, το Άργος, η Αρχαία Θήβα και η Αρχαία Κόρινθος, μπορεί να χρησιμοποιηθεί γενικά για όλους τους οχυρούς οικισμούς πάνω σε λόφους, μεταξύ αυτών στη Ρώμη, στην Ιερουσαλήμ, στην κελτική Μπρατισλάβα και σε πολλές πόλεις της Μικράς Ασίας.

Η πιο γνωστή ακρόπολη είναι η Ακρόπολη της Αθήνας, όπου δεσπόζει το μνημείο του Παρθενώνα. Παρόλο που αρχικά οι ακροπόλεις εντοπίζονται στην ηπειρωτική Ελλάδα, η κατασκευή τους γρήγορα εξαπλώθηκε στις ελληνικές αποικίες όπως η Δωρική Λατώ στην Κρήτη κατά την Αρχαϊκή περίοδο.

Λόγω του κλασικού ελληνορωμαϊκού ρυθμού, η μεγάλη πέτρινη εκκλησία της Ιεραποστολής Σαν Χουάν Καπιστράνο έχει ονομαστεί η «Αμερικανική Ακρόπολη».

Σε άλλα μέρη του κόσμου αναπτύχθηκαν άλλα ονόματα για ψηλούς οχυρούς οικισμούς, όπως Αλκαζάρ, που συχνά ενίσχυαν ένα φυσικό οχυρό τόπο. Στην κεντρική Ιταλία, πολλές μικρές αγροτικές κοινότητες ακόμα απλώνονται στη βάση ενός οχυρωμένου οικισμού γνωστού ως «La Rocca».

Ο όρος *Ακρόπολις* χρησιμοποιείται και για να περιγράψει σύνθετες επικαλυπτόμενες κατασκευές, όπως πλατείες και πυραμίδες, σε πολλές πόλεις των Μάγια, μεταξύ αυτών η Τικάλ και η Κοπάν.

## Ακροπόλεις στην ηπειρωτική Ελλάδα
Ορισμένες από τις πιο γνωστές ακροπόλεις που σώζονται ή έχουν ανασκαφεί είναι:
* Ακρόπολη των Αθηνών
* Ακρόπολη του Άργους
* Ακρόπολη της Γόρτυνας
* Ακρόπολη του Γλα
* Ακρόπολη του Διμηνίου
* Ακρόπολη της Θήβας
* Ακρόπολη των Μυκηνών
* Ακρόπολη του Μυστρά
* Ακρόπολη της Μιδέας
* Ακρόπολη της Λίνδου
* Ακρόπολη της Σπάρτης
* Ακρόπολη Πύργου Ιθώμης Καρδίτσας 

μικρογραφία| Αθήνα: Ακρόπολη, Λυκαβηττός και το Μουσείο της Ακρόπολης

## Παραπομπές


Κατηγορία:Αρχαιοελληνική αρχιτεκτονική
Είχα ένα σύντροφο

[thumb|right|300px|"Είχα ένα σύντροφο" σε ανάγλυφο στο [Σπέιερ]] Το τραγούδι **Είχα ένα σύντροφο** (Ich hatt' einen Kameraden) ή **Ο καλός σύντροφος** (Der gute Kamerad) είναι γερμανικό πένθιμο εμβατήριο. Οι στίχοι γράφτηκαν το 1809 από τον Γερμανό ποιητή Λούντβιχ Ούλαντ και μελοποιήθηκαν από το συνθέτη Φρίντριχ Σίλχερ το 1825. 

Το τραγούδι είναι από τα πιο συνηθισμένα στα τελετουργικά και συνηθίζεται να χρησιμοποιείται κυρίως στις στρατιωτικές κηδείες. Είναι επίσης δημοφιλές σε στρατούς όπως ο Αυστριακός και ο Χιλιανός. Ο γαλλικός στρατός χρησιμοποιεί και αυτός το τραγούδι σε κάποιο βαθμό, ιδιαίτερα από τη Λεγεώνα των Ξένων. 

Όταν το τραγούδι παίζεται, οι στρατιώτες πρέπει να χαιρετούν, κάτι που επιβάλλεται μόνο στους εθνικούς ύμνους. Κάποιες φορές, το τραγούδι παίζεται και σε πολιτικές τελετές, π.χ. σε κηδείες προσώπων που έχουν κάποια σχέση με το στρατό. Τέλος, συνηθίζεται η εκτέλεσή του σε κηδείες μελών της Studentenverbindung και στην μέρα των Γερμανών πεσόντων (Volkstrauertag), προς τιμή των πεσόντων.

## Στίχοι
thumb|right|300px|Λούντβιχ Ούλαντ (1818)

## Εξωτερικοί σύνδεσμοι
* 
* Δείτε στίχους και μετάφραση του τραγουδιού και ακούστε δύο εκτελέσεις του στο ingeb.org

Κατηγορία:Γερμανικές ένοπλες δυνάμεις
Κατηγορία:Εμβατήρια
Εταιρεία Περιορισμένης Ευθύνης

Η **Εταιρεία Περιορισμένης Ευθύνης (Ε.Π.Ε.)** είναι μια εταιρική μορφή.

Ως θεσμός στην Ελλάδα καθιερώθηκε το 1955, ενώ στη Δυτική Ευρώπη από το τέλος του προηγούμενου αιώνα, κάλυψε μια κοινωνική και οικονομική ανάγκη των ανθρώπων που ασχολούνται με τις επιχειρήσεις. Η ανάγκη αυτή ήταν να διοικούν οι ίδιοι την εταιρεία τους, αλλά να ευθύνονται μόνο μέχρι του ποσού που συμμετέχουν σε αυτή. Παλαιότερα, οι επιχειρηματίες χρησιμοποιούσαν τη μορφή της ανώνυμης εταιρείας για να συγκαλύψουν μια οικογενειακή επιχείρηση.

Στην Εταιρεία Περιορισμένης Ευθύνης συμμετέχουν ονομαστικά ορισμένα πρόσωπα. Καθένα από αυτά ευθύνεται μόνο μέχρι του ποσού της εταιρικής του μερίδας, που δεν μπορεί να παρασταθεί με μετοχές και δεν μπορεί να μεταβιβαστεί αν δεν συμφωνούν όλοι οι εταίροι. Επομένως, στην εταιρεία περιορισμένης ευθύνης συνδυάζονται πλεονεκτήματα των ομόρρυθμων εταιρειών και ετερορρύθμων εταιρειών, ενώ δεν αντιμετωπίζει δυσχέρειες στην ίδρυση της και τη διάλυση της και ούτε απαιτούνται μεγάλα κεφάλαια σε σχέση με τις ανώνυμες.

Η Εταιρεία Περιορισμένης Ευθύνης διοικείται από τη γενική συνέλευση των εταίρων. Η διαχείριση της εταιρείας ανήκει κατ' αρχήν σε όλους τους εταίρους, αλλά οπωσδήποτε υπάρχει η δυνατότητα να διοριστούν διαχειριστές, ή διαχειριστής που να είναι εταίρος ή όχι.

## Μονοπρόσωπη Ε.Π.Ε.
Υπάρχει η δυνατότητα (σύμφωνα με το άρθρο 43Α του Ν.3190/1955) δημιουργίας Ε.Π.Ε. η οποία να έχει μέτοχο μόνο ένα πρόσωπο (φυσικό ή νομικό). Πάντως, η σύσταση ή η μετατροπή σε Μονοπρόσωπη Ε.Π.Ε. θεωρείται άκυρη αν το μοναδικό πρόσωπο που συμμετέχει σε αυτήν είναι ταυτόχρονα και το μοναδικό πρόσωπο σε άλλη, επίσης Μονοπρόσωπη, Ε.Π.Ε. ή το μοναδικό πρόσωπο είναι μια άλλη Μονοπρόσωπη Ε.Π.Ε.

## Διεθνώς
### Γερμανία
Στη Γερμανία υπάρχει αντίστοιχη μορφή εταιρείας που ονομάζεται *Gesellschaft mit beschränkter Haftung* (συντ. *GmbH*) για τη δημιουργία της οποίας απαιτούνται €25.000.

### Πολωνία
Στην Πολωνία υπάρχει αντίστοιχη μορφή εταιρείας που ονομάζεται *Spółka z ograniczoną odpowiedzialnością* (σύντμηση *Sp. z o.o.*) για τη δημιουργία της οποίας απαιτούνται (από το 2009) 5.000 PLN.

## Παραπομπές


Κατηγορία:Εμπορικό Δίκαιο
Κατηγορία:Εταιρική μορφή (Ελλάδα)
Νησί Μπάνκερ

[260px|thumb|Το νησί του Μπάνκερ όπως φαίνεται από το [Γιαρμουθ (Yarmouth)]]
Το **νησί του Μπάνκερ** είναι μία χερσόνησος που βρίσκεται στον κόλπο του Γιάρμουθ, κοντά στην πόλη του Γιάρμουθ, στη Νέα Σκωτία. Στο νησί υπάρχουν ένας Φάρος, που οι κάτοικοι αποκαλούν σκωπτικά *Φως του Κοριού*, δεξαμενές πετρελαίου της εταιρείας Irving oil και μια αποβάθρα.

Κατηγορία:Νησιά της Νέας Σκωτίας
Αρισταγόρας

**Αρισταγόρας** είναι ένα αρχαίο ελληνικό ανδρικό όνομα. Γνωστά πρόσωπα με το όνομα αυτό κατά την αρχαιότητα ήταν τα παρακάτω:

* Αρισταγόρας ο Αθηναίος (τέλη 5ου αιώνα π.Χ.), κωμικός ποιητής
* Αρισταγόρας ο ιστορικός (4ος αιώνας π.Χ.), ιστορικός που έζησε στην Αίγυπτο
* Αρισταγόρας ο Κυζικηνός (5ος αιώνας π.Χ.), τύραννος της Κυζίκου
* Αρισταγόρας ο Κυμαίος (5ος αιώνας π.Χ.), τύραννος της Κύμης
* Αρισταγόρας ο Μιλήσιος (5ος αιώνας π.Χ.), τύραννος της Μιλήτου
* Αρισταγόρας ο Σάμιος, ο πατέρας του Ηγησιστράτου
* Αρισταγόρας των Δελφών (τέλη 3ου αι. π.Χ.), άρχοντας των Δελφών

Κατηγορία:Αποσαφηνίσεις ονομάτων
Πετιμεζάς

**Πετιμεζάς** ήταν το επώνυμο την γνωστής οικογένειας Πετιμεζά από τα Καλάβρυτα.

Με τον ίδιο όρο μπορεί να αναφέρεται κάποιο από τα μέλη της

* Αθανάσιος Πετιμεζάς (1760-1804), αρματολός που φονεύθηκε στα Σουδενά και γιος του Αντωνίου Πετιμεζά
* Αθανάσιος Γκ. Πετιμεζάς (-1885), πληρεξούσιος, βουλευτής, υπουργός και γιος του Γκολφίνου Πετιμεζά
* Αναγνώστης Πετιμεζάς (1765-1822), αγωνιστής του 1821 και γιος του Σωτηρίου Πετιμεζά
* Αντώνιος Πετιμεζάς, αρματολός που φονεύθηκε στα Καλάβρυτα
* Βασίλειος Αθ. Πετιμεζάς (1785-1872), Φιλικός, αγωνιστής του 1821, αντιστράτηγος, γερουσιαστής, πληρεξούσιος, βουλευτής και γιος του Αθανασίου Πετιμεζά
* Βασίλειος Αν. Πετιμεζάς (1811-1897), αντιστράτηγος, υπουργός και γιος του Αναγνώστη Πετιμεζά
* Γεώργιος Αν. Πετιμεζάς (1816-1872), εισαγγελέας, πληρεξούσιος, υπουργός και γιος του Αναγνώστη Πετιμεζά
* Γεώργιος Β. Πετιμεζάς, βουλευτής, αντιπρόεδρος της βουλής και γιος του Βασίλειου Πετιμεζά
* Γεώργιος Πετιμεζάς (αρματολός), αρματολός που φονεύθηκε στον Κάτω Γεώργιο Κορίνθου και γιος του Αντωνίου Πετιμεζά
* Γκολφίνος Πετιμεζάς, αγωνιστής του 1821, αντιστράτηγος και γιος του Αθανασίου Πετιμεζά
* Γκολφίνος Αν. Πετιμεζάς, αντιναύαρχος ε.α. και γιος του Αντωνίου Πετιμεζά
* Επαμεινώνδας Πετιμεζάς (1843-1918), υποστράτηγος, αρχηγός της χωροφυλακής, υπουργός και γιος του Θεόδωρου Πετιμεζά
* Ηρακλής Πετιμεζάς (αντιστράτηγος) (1818-1895), αντιστράτηγος, πληρεξούσιος, αντιπρόεδρος της βουλής και γιος του Νικόλαου Πετιμεζά
* Ηρακλής Πετιμεζάς (υπουργός) (1903-1998), δημοσιογράφος, πολιτευτής, υπουργός και γιος του Νικολάου Πετιμεζά
* Θρασύβουλος Πετιμεζάς (1874-1939), νομικός, πανεπιστημιακός, βουλευτής, υπουργός, συγγραφέας και γιος του Γεώργιου Πετιμεζά
* Κωνσταντίνος Πετιμεζάς (1764-1824), αγωνιστής του 1821, πληρεξούσιος και γιος του Αντωνίου Πετιμεζά
* Κωνσταντίνος Γ. Πετιμεζάς (1863-1942), αντιστράτηγος και γιος του Γεωργίου Πετιμεζά
* Λεωνίδας Πετιμεζάς (1825-1897), βουλευτής, πρόεδρος της βουλής και γιος του Νικολάου Πετιμεζά
* Νικόλαος Πετιμεζάς (1790-1865), Φιλικός, αγωνιστής του 1821, πληρεξούσιος, αντιστράτηγος και γιος του Αθανασίου Πετιμεζά
* Νικόλαος Πετιμεζάς - Λαύρας (1872-1952), στρατιωτικός, νομάρχης, χρονογράφος, ποιητής και γιος του Ηρακλή Πετιμεζά
*Κωνσταντίνος Πετιμεζάς (1910-2011)οικονομολόγος, αντιστασιακός, γιος του Γεωργίου Πετιμεζά και εγγονός του Κωνσταντίνου Πετιμεζά. 
* Σωτήριος Πετιμεζάς, αρματολός που φονεύθηκε στη θέση Σάλμαινα της Βυσωκάς Καλαβρύτων και γιος του Αντωνίου Πετιμεζά
* Σωτήριος Ν. Πετιμεζάς, υποναύαρχος, βουλευτής, υπουργός και γιος του Νικόλαου Πετιμεζά
Ηλεκτρολύτης

**Ηλεκτρολύτης** είναι οποιαδήποτε ουσία που σε υδατικό διάλυμα παρέχει ελεύθερα κινούμενα ιόντα και έτσι καθίσταται ηλεκτρικά αγώγιμο. Τα υδατικά ηλεκτρολυτικά διαλύματα είναι γνωστά ως **ιοντικά διαλύματα**. Υπάρχουν όμως, πέρα από υγρά διαλύματα, τηγμένοι ηλεκτρολύτες, σε μορφή τζελ (συναντώνται σε μπαταρίες) και στερεοί ηλεκτρολύτες (συναντώνται στους ηλεκτρολυτικούς πυκνωτές).

## Αρχές
Οι ηλεκτρολύτες γενικά υπάρχουν ως διαλύματα οξέων, βάσεων ή αλάτων. Επιπλέον, ορισμένα αέρια μπορούν να δράσουν ως ηλεκτρολύτες σε συνθήκες υψηλής θερμοκρασίας ή χαμηλής πίεσης. Ηλεκτρολυτικά διαλύματα μπορούν επίσης να προκύψουν από την διάλυση μερικών βιολογικών (π.χ. DNA) και συνθετικών πολυμερών (π.χ. πολυστερίνη), πολυηλεκτρολυτών, που περιέχουν πολλαπλά φορτισμένες χαρακτηριστικές ομάδες.

Ηλεκτρολυτικά διαλύματα κανονικά δημιουργούνται, όταν διαλύεται ένα άλας σε έναν διαλύτη, όπως νερό, και τα ξεχωριστά τμήματα διαχωρίζονται λόγω θερμοδυναμικών αλληλεπιδράσεων μεταξύ του διαλύτη και της διαλυμένης ουσίας, σε μια διεργασία που ονομάζεται διάλυση. Για παράδειγμα όταν διαλυθεί μαγειρικό αλάτι σε νερό, το μόριο του αλατιού διίσταται στα συστατικά του μέρη σύμφωνα με την εξίσωση διάστασης:

:NaCl(s) → Na+(aq) + Cl−(aq).

Είναι επίσης δυνατό κάποιες ουσίες να αντιδρούν με το νερό, όταν προστίθενται σε αυτό, παράγοντας ιόντα. Για παράδειγμα το διοξείδιο του άνθρακα διαλύεται στο νερό και παράγει ένα διάλυμα που περιέχει ιόντα υδροξωνίου, ανθρακικού άλατος, και ανθρακικού οξέος. 

Επίσης, τα λιωμένα άλατα μπορούν να είναι ηλεκτρολύτες. Για παράδειγμα, όταν το χλωριούχο νάτριο (μαγειρικό αλάτι) είναι λιωμένο, τότε το ρευστό άγει τον ηλεκτρισμό.

Κατηγορία:Ηλεκτρισμός
Κατηγορία:Φυσικοχημεία
Κατηγορία:Διαλύματα
Κατηγορία:Χημικές ουσίες
Κατηγορία:Γενική εξέταση ούρων
Ηρακλής Πετιμεζάς

Με το όνομα **Ηρακλής Πετιμεζάς** μπορεί να αναφέρονται:
* Ο Ηρακλής Πετιμεζάς (αντιστράτηγος)
* Ο Ηρακλής Πετιμεζάς (δημοσιογράφος)
Γόργασος (ζωγράφος)

Ο **Γόργασος** ήταν διάσημος αρχαίος Έλληνας ζωγράφος ο οποίος, μαζί με τον επίσης διάσημο Δαμόφιλο, ανέλαβε να κοσμήσει τον ναό της θεάς *[[Ceres]]* (ταυτιζόμενης με την ελληνική Δήμητρα) στον Αβεντίνο λόφο της Ρώμης, και ο οποίος αντίκρυζε το Μέγα Ιππόδρομο. Η ακριβής χρονολόγηση της εργασίας των Ελλήνων καλλιτεχνών στο ναό δεν είναι δυνατή. Μπορεί να είναι αρκετά μεταγενέστερη της κατασκευής του (496 π.Χ.), αν ο προαναφερθείς Δαμόφιλος ταυτίζεται με τον ομώνυμο Δαμόφιλο από την Ιμέρα της Σικελίας, δάσκαλο του διάσημου γλύπτη Ζεύξι, ο οποίος άκμασε 40 χρόνια αργότερα.

Ο Γόργασος υπήρξε ο εισηγητής της ελληνικής τέχνης στην αρχαία Ιταλία στην οποία, μέχρι των χρόνων του, φαίνεται να δέσποζε η ετρουσκική τέχνη, όπως αναφέρει ο Πλίνιος. Η τεχνική του Γόργασου ήταν πλαστική και ξηρογραφία ή ζωγραφική επί πήλινων ανάγλυφων πλακών.

Το 31 π.Χ., όταν καταστράφηκε ο ναός από πυρκαγιά, οι πλάκες αυτές του Γόργασου διασώθηκαν και αργότερα, όταν ο ναός ανακαινίσθηκε επί αυτοκράτορα Αυγούστου, επανατοποθετήθηκαν  στη θέση που ήταν πρότερα, προστατευόμενες μέσα σε πλαίσια (κορνίζες).

## Υποσημειώσεις


## Βιβλιογραφία
*Pollitt, Jerome Jordan. *The art of Rome, c. 753 B.C.-A.D. 337: sources and documents*, Cambridge University Press, 1983, σελ 17-18. ISBN 052127365X.
*"Μεγάλη Ελληνική Εγκυκλοπαίδεια Δρανδάκη" τομ.Η΄, σελ.625

Κατηγορία:Αρχαίοι Έλληνες ζωγράφοι
Κατηγορία:Ρωμαϊκή τέχνη
Κρίσνα

thumb|200 px|right|Ο Κρίσνα

**Κρίσνα** ονομάζεται σημαντικότατη ινδουιστική θεότητα. Κατά την ινδουιστική παράδοση, ο Κρίσνα ήταν η όγδοη θεία μετενσάρκωση (αβατάρα) του θεού Βισνού. Ο Κρίσνα συνήθως απεικονίζεται με τη μορφή παιδιού που παίζει φλάουτο ή ως νεαρός πρίγκηπας από σκηνές της Μπαγκαβάτ Γκίτα. Ο Κρίσνα γεννήθηκε, με βάση αστρολογικούς υπολογισμούς, στις 18 Ιουλίου του 3228 π.Κ.Χ. 

Ο Κρίσνα έγινε ευρύτατα γνωστός και εκτός των Ινδουιστών μετά το 1966, όταν το κίνημα των οπαδών του επεκτάθηκε στο Δυτικό Κόσμο.

## Παραπομπές


Κατηγορία:Ινδουισμός
Κατηγορία:Θεότητες της τύχης
Κατηγορία:Θεότητες του εμπορίου
Κατηγορία:Θεότητες της σοφίας
Κατηγορία:Θεότητες της καταστροφής
Γόργασος

Με το όνομα **Γόργασος** μπορεί να αναφέρονται:

* Ο Γόργασος (μυθολογία), μυθικός γιατρός
* Ο Γόργασος (ζωγράφος), αρχαίος έλληνας ζωγράφος

Κατηγορία:Αποσαφηνίσεις ονομάτων
Δρίλες

Οι **Δρίλες** ήταν αρχαίος λαός της Μικράς Ασίας. Ζούσαν στα ορεινά του Πόντου ανάμεσα στο Καπίκιοϊ και την Λιβερά (κατά τον Σάββα Ιωαννίδη ο οποίος κάνει αναφορά στον βιβλίο του "ΙΣΤΟΡΙΑ και ΣΤΑΤΙΣΤΙΚΗ ΤΡΑΠΕΖΟΥΝΤΟΣ" 1870 σελίδα 14)  , συνόρευαν με τους Κόλχους και βρίσκονταν συνεχώς σε αντιπαράθεση με τους Έλληνες αποίκους.

Ο Ξενοφών αναφέρει ότι ζούσαν σε χωριά και ένα μόνο ήταν οχυρωμένο με ακρόπολη σε απόκρημνη τοποθεσία  και ήταν από τους καλύτερους πολεμιστές της περιοχής. Ο Ξενοφών ανέλαβε πολεμική επιχείρηση εναντίον τους καταλαμβάνοντας πολλά χωριά τους και φτάνοντας μέχρι την οχυρωμένη πρωτεύουσα τους. Το οχυρωμένο αυτό χωριό βρισκόταν στην πλαγιά ενός όρους είχε ξύλινα τείχη και ήταν προσβάσιμο μόνο από μια πλευρά και από αυτή έπρεπε να διαβείς χαράδρα. Ο στρατός του Ξενοφώντα κατάφερε και μπήκε στο χωριό αλλά δεν κατέλαβε την ακρόπολη λόγω της παρουσίας Δριλών στα γύρω υψώματα για ενίσχυση των πολιορκημένων. Ο Ξενοφών υποχώρησε με τέχνασμα και ελάχιστες απώλειες, μάλιστα φωτιά που μπήκε στην πύλη του χωρού για να καθυστερήσει τους Δρίλες κατέκαψε το μεγαλύτερο μέρος του. 

## Αναφορές


Κατηγορία:Αρχαίοι λαοί της Μικράς Ασίας
Κατηγορία:Εξαφανισθέντες λαοί
Κατηγορία:Αρχαίοι λαοί της Γεωργίας
Γόργασος (μυθολογία)

Ο **Γόργασος** ήταν μυθικός Έλληνας ιατρός. 

Ήταν γιος του Μαχάωνα και της Αντίκλειας, αδελφός του Νικόμαχου και εγγονός του Ασκληπιού και της Ηπιόνης.

Αρχαίο ιερό προς τιμή του Γόργασου υπήρχε στη πόλη Φαραί Μεσσηνίας, στο οποίο προσέτρεχαν ασθενείς και θεραπεύονταν και κατά τους χρόνους του Παυσανία.

## Πηγές
* *Μεγάλη Ελληνική Εγκυκλοπαίδεια Δρανδάκη*, τόμ.Η΄, σελ.625

Κατηγορία:Αρχαίοι Έλληνες ιατροί
Κατηγορία:Θεότητες της υγείας της ελληνικής μυθολογίας
Γρίμποβο Άρτας

Το **Γρίμποβο** είναι οικισμός της Ηπείρου στην Περιφερειακή Ενότητα Άρτας.

## Γεωγραφικά στοιχεία
Το Γρίμποβο βρίσκεται προς τα όρια με την Περιφερειακή Ενότητα Πρέβεζας, δυτικά της τεχνητής λίμνης Πουρναρίου σε υψόμετρο 240 μέτρα ενώ απέχει περίπου 10 χλμ. Β.-ΒΔ. από την Άρτα και 10 χλμ. Α. από την Φιλιππιάδα. Στα βόρεια του χωριού είναι το βουνό Τσουγκρί, στα δυτικά περνάει ο Άραχθος με την τεχνητή λίμνη και δυτικά ο Λούρος. Το 1930 αριθμούσε 133 κατοίκους. Στη τελευταία απογραφή (2001) είχε 271 κατοίκους.

## Ιστορικά στοιχεία
Το Γρίμποβο έχει καταστεί γνωστό από τις δύο σημαντικές μάχες που διεξήγαγε στην περιοχή αυτή ο Ελληνικός στρατός στους Ελληνοτουρκικούς πολέμους του 1897 και του 1912. 

Η πρώτη μάχη του Γριμπόβου (1 έως 3 Μαίου1897) έλαβε χώρα κατά τον Ελληνοτουρκικό πόλεμο του 1897 και στην οποία οι Έλληνες χωροφύλακες του Μπαϊρακτάρη δεν κατόρθωσαν να καταλάβουν την κορυφογραμμή του Γρίμποβου που υπερασπιζόταν ο Οσμάν Πασάς.

Η δεύτερη (10 έως 11 Οκτωβρίου 1912) διεξήχθη κατά τον Α΄ Βαλκανικό Πόλεμο και η μάχη αυτή υπήρξε περισσότερο σφοδρή λόγω των εκατέρωθεν ανακαταλήψεων, με τελική επικράτηση των Ελλήνων.

## Διοικητικά στοιχεία
Αναφέρεται επίσημα, μετά την απελευθέρωση, το 1919 όταν προσαρτήθηκε στην τότε κοινότητα Γραμμενίτσης και το 1921 όταν ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Χανόπουλο αποτελούν την κοινότητα Γριμπόβου, η οποία υπάγεται στη Δημοτική Κοινότητα Βλαχερνών του Δήμου Αρταίων ενώ σύμφωνα με την απογραφή 2011 είχε 211 κατοίκους. 

## Εξωτερικοί σύνδεσμοι

* Γρίμποβο - Χανόπουλο Άρτας στο https://www.youtube.com/.
* Το Γρίμποβο, το 1897 και τα διδάγματά του από τον Ταχυδρόμο Άρτας.

## Πηγές
*Δήμος Βλαχερνών 

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Φασιανοί

Οι **Φασιανοί** ήταν αρχαίος λαός της Μικράς Ασίας που ζούσαν στην περιοχή του Πόντου κοντά στον Φάση ποταμό. Η χώρα τους συνόρευε με τις χώρες των Χαλύβων και των Τάοχων.

Ο Ξενοφών αναφέρει  τους Φασιανούς κατά την κάθοδο των μυρίων όταν και τους αντιμετώπισε σε μάχη μαζί με τους Τάοχους και τους Χάλυβες. Σύμφωνα με τον Ιπποκράτη οι άντρες είχαν μεγάλο ανάστημα, δυνατή φωνή και στις αρθρώσεις τους ήταν ορατές οι φλέβες τους δίνοντας την εντύπωση ότι έπασχαν από Ίκτερο. 

Η ονομασία διατηρείται ακόμα και σήμερα σε τοπωνύμια στη Γεωργία και την Τουρκία. 

## Αναφορές


Κατηγορία:Εξαφανισθέντες λαοί
Κατηγορία:Αρχαίοι λαοί της Μικράς Ασίας
Κατηγορία:Αρχαίοι λαοί της Γεωργίας

Κατηγορία:Ιστορία της Γεωργίας
Γεώργιος Γρήντζαλης

Ο **Γεώργιος Γρήντζαλης** ήταν σπουδαίος Έλληνας αγωνιστής στην Ελληνική Επανάσταση του 1821 αλλά και πολύ επικίνδυνος ληστής.
## Βιογραφία
Φέρεται να γεννήθηκε στη Κορώνη. Κατά την έναρξη της Ελληνικής Επανάστασης του 1821 ήταν "μπουλουκτζής" στη περιοχή της Μεθώνης. Υπήρξε από τους αγριότερους πολεμιστές. Εκδικούμενος το φόνο των οικείων του στη Κορώνη, διέπραξε πλήθος από θηριωδίες κατά την παράδοση της Μεθώνης και την παρασπονδία της συνθηκολόγησης του Νεοκάστρου.

Το 1824 ανέλαβε επικεφαλής μικρού σώματος Μανιατών των επιλεγομένων "κακοβουλίων" και προέβη στην αξιομνημόνευτη επίθεση εναντίον της Κορώνης όπου ανερχόμενος τα τείχη του κάστρου της ανάρτησε τη σημαία του σταυρού. Αποτυγχάνοντας όμως την κατάληψη από την έφοδο εκείνη, εγκατέλειψε τον αγώνα κατά των Τούρκων και μετέβη στην Ύδρα όπου ανέλαβε να συμμετάσχει σε διάφορες θαλάσσιες πειρατικές δραστηριότητες. Ένεκα αυτών συνελήφθη από τον Χάμιλτον απ΄ όπου κατάφερε όμως να δραπετεύσει, και το 1826 ξανάρχισε ζωηρότερα τον αγώνα του εναντίον του Ιμπραήμ.

Ακολουθώντας το παράδειγμα του Θεόδωρου Κολοκοτρώνη σχημάτισε ομάδες, τις λεγόμενες "παγάνες" με τις οποίες ακολουθούσε τα απομονωμένα σώματα του αιγυπτιακού τακτικού στρατού όπου με νυκτερινές αιφνιδιαστικές επιθέσεις τα αιχμαλώτιζε, λήστευε και στη συνέχεια τα αντάλλαζε είτε με Έλληνες αιχμαλώτους, είτε με πλούσια λύτρα.

Μετά τη λήξη του Αγώνα του 21 και επί Ι. Καποδίστρια ο Γεώργιος Γρήντζαλης παρέμεινε ανένταχτος στα βουνά ακολουθώντας ληστρικό βίο σε βάρος ακόμη και των Ελλήνων. Τον βίο αυτό συνέχισε και επί Όθωνα μέχρι που διατάχθηκε ολόκληρο στρατιωτικό απόσπασμα για τη σύλληψή του. Τελικά φονεύθηκε το 1841.

Κατηγορία:Αγωνιστές του 1821
Κατηγορία:Ληστές
Amor a la mexicana

Το ***Amor a la mexicana*** είναι το 5ο προσωπικό άλμπουμ της λατίνας ποπ σταρ Ταλία. Το άλμπουμ είναι το πιο επιτυχημένο της Ταλία μέχρι σήμερα, κυρίως λόγω του ομώνυμου 1ου single. Θεωρείται διεθνής εμπορική επιτυχία αφού έχει πουλήσει πάνω από 10 εκατομμύρια αντίτυπα παγκοσμίως.

Το άλμπουμ έχει γίνει πολλές φορές πλατινένιο και χρυσό σε διάφορα μέρη του κόσμου. Έφτασε στις κορυφαίες θέσεις των ευρωπαϊκών τσαρτ και στα ελληνικά τσαρτ έφτασε μέχρι την 2η θέση και πολύ σύντομα έγινε και χρυσό. Η Ταλία προώθησε αυτό τον δίσκο δίνοντας συναυλίες και κάνοντας περιοδείες στον κόσμο.

Το τραγούδι «Amor a la mexicana» είναι ένα από τα 10 σπουδαιότερα λάτιν τραγούδια της δεκαετίας του 90, ενώ το cd single του τραγουδιού έγινε χρυσό στις Ηνωμένες Πολιτείες και όχι μόνο.

Σε μια έρευνα που έγινε από ισπανόφωνο τηλεοπτικό δίκτυο, το τραγούδι Amor a la mexicana βρίσκεται στη θέση #63 στη λίστα με τα πιο επιτυχημένα τραγούδια στα ισπανικά όλων των εποχών.

## Πωλήσεις και επικυρώσεις

## Αναφορές


Κατηγορία:Δισκογραφία της Ταλία
Κατηγορία:Άλμπουμ του 1997
Θερμική αγωγιμότητα

Ως **θερμική αγωγιμότητα** (συμβολίζεται συνήθως με k) ορίζεται η χαρακτηριστική ιδιότητα της ύλης που προσδιορίζει την ευκολία ή δυσκολία διάδοσης της θερμότητας στο εσωτερικό ενός υλικού. Η Θερμική αγωγιμότητα μετριέται με τον "συντελεστή αγωγιμότητας" ο οποίος διαφέρει από σώμα σε σώμα. 
Ανάλογα με την ευκολία της διάδοσης της θερμότητας τα σώματα (υλικά) διακρίνονται σε **ευθερμαγωγά**, ή *καλοί αγωγοί θερμότητας*, (όπως π.χ. τα μέταλλα) και σε **δυσθερμαγωγά**, ή *κακοί αγωγοί θερμότητας*, ή κατ΄ επέκταση **θερμομονωτικά**, (όπως π.χ. το ξύλο, ο αμίαντος, τα υγρά και τα αέρια). 

Σύμφωνα με το νόμο αγωγής θερμότητας ο ρυθμός μετάδοσης θερμότητας ή αλλιώς ροή θερμότητας υπολογίζεται από τον τύπο

: H= k A\frac{\Delta T}{\Delta x}

όπου  k \, η θερμική αγωγιμότητα,  A \, το εμβαδό της διατομής δια μέσω της οποίας έχουμε αγωγή, και  \Delta T /  \Delta x \, η μεταβολή της θερμοκρασίας σε απόσταση  \Delta x \, κατά τη φορά αγωγής.

## Θερμική αγωγιμότητα κεραμικών υλικών
Στα κεραμικά υλικά συναντάμε ένα μεγάλο εύρος των τιμών της. Ειδικότερα, σε υλικά τα οποία αποτελούνται από στοιχεία με παρόμοια ατομικά βάρη (π.χ. SiC, BeO, B4C ) η από ένα στοιχείο (διαμάντι ή γραφίτης) η θερμική αγωγιμότητα είναι υψηλή. Όμως σε υλικά όπως UO2 ή ThO2 με μεγάλες διαφορές στο μέγεθος και στα ατομικά βάρη των ανιόντων κι των κατιόντων, εμφανίζουν μικρή θερμική αγωγιμότητα, καθώς επίσης και στοιχεία τα οποία βρίσκονται σε στερεή κατάσταση. Άλλοι παράγοντες που επηρεάζουν την αγωγιμότητα είναι οι προσμίξεις, το πορώδες, οι μικρορωγμές, η μη κρυσταλλικότητα, τα όρια και το μέγεθος των κόκκων.
## Εξωτερικοί σύνδεσμοι
*Thermopedia THERMAL CONDUCTIVITY
*Contribution of Interionic Forces to the Thermal Conductivity of Dilute Electrolyte Solutions The Journal of Chemical Physics 41, 3924 (1964)
*The importance of Soil Thermal Conductivity  for power companies
*Thermal Conductivity of Gas Mixtures in Chemical Equilibrium. II The Journal of Chemical Physics 32, 1005 (1960)

Κατηγορία:Ιδιότητες της ύλης
Κατηγορία:Θερμοδυναμικές ιδιότητες
Κατηγορία:Φαινόμενα μεταφοράς
Κατηγορία:Θεμελιώδεις έννοιες της φυσικής
Ζαφοράς Αστυπάλαιας

Ο **Ζαφοράς** (ή Ζαφορά), ή **Μεγάλο Σοφράνο** είναι νησίδα των Δωδεκανήσων με έκταση 1,281 τ.χλμ.. Είναι η μεγαλύτερη από τις δύο βραχονησίδες, της συστάδας Σοφράνα ή νησίδες Σοφρανά που βρίσκονται νοτιοδυτικά των Δωδεκανήσων, περίπου 40 χιλιόμετρα (25 μίλια) νότια από την Αστυπάλαια. Το νησί είναι  βραχώδες και έχει μερικές αμμώδεις παραλίες, οι οποίες το καλοκαίρι είναι επισκέψιμες με εκδρομικά σκάφη από τον όρμο της Μαλτεζάνας (Ανάληψη). Έχει κηρυχθεί ως Ζώνη Ειδικής Προστασίας για το είδος: Μαυροπετρίτης (*Falco eleonorae)* από το Ευρωπαϊκό Οικολογικό Δίκτυο NATURA 2000.

Σύμφωνα με την απογραφή του 2021 έχει έναν κάτοικο και σύμφωνα με το σχέδιο Καλλικράτης διοικητικά ανήκει στον δήμο Αστυπάλαιας. Από το 2001 έχει αναγνωριστεί ως οικισμός.

## Σημειώσεις
* Λεπτομερείς ναυτιλιακές πληροφορίες για τη νήσο Ζαφορά παρέχει ο Ελληνικός Πλοηγός 4ος τόμος, επίσης ο χάρτης ελληνικής έκδοσης: **ΧΕΕ-424**, που καλύπτει όλη τη θαλάσσια περιοχή από νήσο Ανάφη μέχρι τη νήσο Κω.

## Παραπομπές


Κατηγορία:Βραχονησίδες της Αστυπάλαιας
Άβες

Με το όνομα **Άβες** είναι γνωστά τα:

*Άβαι (Άβες) ονομαστή πόλη της αρχαιότητας που βρίσκονταν στο ελλαδικό χώρο, βορειοανατολικά της αρχαίας Φωκίδας στα όρια της Βοιωτίας

*Νήσος Άβες (Isla Aves) ή νήσος των πτηνών, νησί της Καραϊβικής που ανήκει στη Βενεζουέλα
*Αρχιπέλαγος Άβες (Las Aves archipelago), αρχιπέλαγο της Καραϊβικής που ανήκει στη Βενεζουέλα
*Άβες, Πορτογαλία (Vila das Aves), πόλη στα βόρεια της Πορτογαλίας
Αλμπαντέ Αμπουμπά

Ο **Αλμπαντέ Αμπουμπά ** (Albadé Abouba) είναι πολιτικός του Νίγηρα, προσωρινός πρωθυπουργός το 2009. Έγινε επίσης υπουργός εσωτερικών, δημόσιας τάξης και αποκέντρωσης, καθώς επίσης και γενικός γραμματέας του Εθνικού Κινήματος για την Ανάπτυξη της Κοινωνίας (MNSD-Nassara).

## Προφίλ
Ο Αμπουμπά ανήκει στη φυλή Φουλά Μπορόρο Γουοντααμπέ από την περιοχή του Κάο, στην περιφέρεια Τσιν-Ταμπαραντέν. Έχει υπηρετήσει ως υποέπαρχος της επαρχίας Αρλίτ, στο διαμέρισμα Ταχούα Διορίστηκε υπουργός εσωτερικών από τον πρόεδρο Μαμαντού Ταντζά στις 8 Νοεμβρίου 2002. Το Δεκέμβριο του 2004 έμεινε εκτός χαρτοφυλακίου εξαιτίας του γεγονότος ότι ήδη ήταν άλλοι δύο υπουργοί από το ίδιο διαμέρισμα με τον Ουμαρού. Έτσι ο Ουμαρού έγινε σύμβουλος του προέδρου, με βαθμό υπουργού. Εν συνεχεία ο Αμπουμπά διορίστηκε ξανά υπουργός την 1η Μαρτίου του 2007 και στις 9 Ιουνίου του 2007, στην κυβέρνηση του πρωθυπουργού Σεϊνί Ουμαρού, προήχθη στο αξίωμα του υπουργού προεδρίας για εσωτερικά ζητήματα, για τη δημόσια τάξη και για την αποκέντρωση.

Μετά την παραίτηση του Ουμαρού από την πρωθυπουργία στις 23 Σεπτεμβρίου του 2009, για να είναι υποψήφιος στις εκλογές για κοινοβούλιο του Οκτωβρίου, ο Αμπουμπά διορίστηκε αντικαταστάτης του. Έγινε προσωρινά πρωθυπουργός την ίδια ημέρα.

Στις 2 Οκτωβρίου του 2009 τον διαδέχθηκε στην πρωθυπουργία ο Αλί Μπαντζό Γκαματιέ.

## Παραπομπές


Κατηγορία:Πρωθυπουργοί του Νίγηρα
En extasis

Το **En Éxtasis** (Σε έκσταση) είναι το 4ο άλμπουμ της Μεξικάνας ποπ τραγουδίστριας Ταλία. Κυκλοφόρησε στις 12 Σεπτεμβρίου του 1995 από τη δισκογραφική εταιρία ΕΜΙ και ήταν το 1ο άλμπουμ της Ταλία που κυκλοφόρησε διεθνώς. Περιέχει τη μεγάλη επιτυχία **Piel Morena** που βοήθησε την Ταλία να μπει για πρώτη φορά στις παγκόσμιες λίστες λάτιν επιτυχιών. Επίσης περιλαμβάνει το τραγούδι τίτλων της σειράς Μαρία της γειτονιάς, που προβλήθηκε σε 180 χώρες του κόσμου και έγινε τηλεοπτικό φαινόμενο.
Το άλμπουμ μέχρι σήμερα έχει πουλήσει πάνω από 4 εκατομμύρια αντίτυπα παγκοσμίως.

## Λίστα Τραγουδιών
**ΚΑΝΟΝΙΚΗ ΕΚΔΟΣΗ**
# "Piel Morena" (Kike Santander) — 4:42
# "Juana" (Myra Stella Turner) — 2:49
# "Quiero Hacerte el Amor" (Daniel García/Mario Schajris) — 3:59
# "Amándote" (A. B. Quintanilla III/Ricky Vela) — 3:48
# "Llévame contigo" (Adrian Posse/Rolando Hernández) — 3:41
# "Me erotizas" (Vline Buggy/Julien Lepers/Thalía) — 4:59
# "Gracias a Dios" (Juan Gabriel) — 4:01
# "Lágrimas" (Aureo Baqueiro/Thalía) — 4:29
# "Te quiero tanto" (Eddie Sierra) — 3:11
# "Te dejé la puerta abierta" (Adrian Posee/B.B. Muñoz) — 3:08
# "Fantasía" (Gabriela Anders) — 4:17
# "Me faltas tú" (Kike Santander) — 5:10
# "Piel morena" (Pablo Flores Remix) (Kike Santander) — 6:43
# "Maria La Del Barrio"(Viviana Pimpstein/Paco Navarrete) — 3:53

**ΕΛΛΗΝΙΚΗ ΕΚΔΟΣΗ**
Στο εξώφυλλο του άλμπουμ υπάρχει το λογότυπο του τηλεοπτικού σταθμού Alpha καθώς και μία σημείωση πως περιλαμβάνει τα τραγούδια από την επιτυχημένη σειρά Μαρία.

## Πωλήσεις / Charts



Κατηγορία:Δισκογραφία της Ταλία
Κατηγορία:Άλμπουμ του 1995
Thalia (2003)

To **Thalia** είναι το ομώνυμο άλμπουμ της Λατίνας ποπ σταρ Ταλία που κυκλοφόρησε το 2003 από την ΕΜΙ και είναι στα αγγλικά. Πρόκειται για το 1ο αγγλόφωνο άλμπουμ της Ταλία με το οποίο έφτασε σε πολύ υψηλές θέσεις στα τσαρτ των  Ηνωμένων Πολιτειών. Περιλαμβάνει την μεγάλη επιτυχία **I want You** (ντουέτο με τον γνωστό ράπερ Fat Joe) και μέχρι στιγμής έχει πουλήσει πάνω από 4 εκατομμύρια αντίτυπα, ενώ έσπασε ρεκόρ πωλήσεων στην Ιαπωνία, όπου πούλησε 450,000 αντίτυπα μπαίνοντας στην ιστορία ως η μοναδική Λατίνα τραγουδίστρια με πλατινένιο δίσκο στην Ιαπωνία.

Το συγκεκριμένο άλμπουμ ήταν αυτό που άνοιξε πόρτες στην αγορά των Ηνωμένων Πολιτειών για τη Ταλία, αφού την έκανε να τραγουδήσει στην ίδια σκηνή που έχουν τραγουδήσει καλλιτέχνες μεγάλου μεγέθους όπως η Μαντόνα, η Μπρίτνεϊ Σπίαρς και η Μπιγιονσέ.

## Αρχική Έκδοση
*"I Want You" (featuring Fat Joe) – 3:54  
*"Baby, I'm in Love" – 3:54  
*"Misbehavin'" – 3:38  
*"Don't Look Back" – 3:15  
*"Another Girl" – 3:46  
*"What's It Gonna Be Boy?" – 3:40  
*"Closer to You" – 3:56  
*"Save the Day" – 3:45  
*"Tú y Yo" (English Version) – 3:43  
*"Dance Dance (The Mexican)" (Hex Hector Club Mix) (featuring Mark Anthony) – 8:46  
*"Me Pones Sexy (I Want You)" (featuring Fat Joe) – 3:46  
*"Alguien Real (Baby, I'm in Love)" – 3:56  
*"Cerca de Ti (Closer to You)" – 3:57  
*"Toda la Felicidad (Don't Look Back)" – 3:17

## Αναφορές


Κατηγορία:Δισκογραφία της Ταλία
Κατηγορία:Άλμπουμ του 2003
Μάχη της Αράχωβας (1943)

right|250px|thumb|Μνημείο Πεσόντων

## Ιταλική Συνθηκολόγηση

Στις 9 και 10 Σεπτεμβρίου του 1943 ισχυρές δυνάμεις του ΕΛΑΣ υπό το ''Νικηφόρο'' (ανθυπίλαρχος Δημήτρης Δημητρίου) μαζί με τις εφεδρικές ομάδες από τις περιοχές Στειρίου, Αράχωβας, Δεσφίνας, Διστόμου κ.λ.π. είχαν κυκλώσει την Αράχωβα Βοιωτίας. Είχαν στήσει ενέδρες για να ματαιώσουν τυχόν απόπειρα των Γερμανών να εμποδίσουν την παράδοση των Ιταλών στον ΕΛΑΣ και στο ΕΑΜ μετά τη συνθηκολόγηση της Ιταλίας στις 8 Σεπτεμβρίου 1943. Ο Ιταλός ταγματάρχης με παρελκυστικό τρόπο προσπαθούσε να καθυστερήσει για να προφτάσει η Γερμανική βοήθεια.

## Η μάχη

Από την Άμφισσα ερχόταν προς την Αράχωβα φάλαγγα 12 γερμανικών αυτοκινήτων με 140 περίπου άνδρες. Αυτό είχε ως αποτέλεσμα να διεξαχθεί μια σκληρή πεντάωρη μάχη ανάμεσα σε ένα γερμανικό λόχο ορεινών κυνηγών που υπερφαλαγγίστηκε από τον ΕΛΑΣ, ενώ η αρχική του επιδίωξη ήταν ο αφοπλισμός της ιταλικής φρουράς της κωμόπολης. Επρόκειτο για μια από τις πρώτες εντυπωσιακές νίκες εναντίον γερμανικής μονάδας και παράλληλα μια καλή εισαγωγή στον ανελέητο πόλεμο, ο οποίος θα άρχιζε μετά την ιταλική συνθηκολόγηση, ανάμεσα στους Έλληνες αντάρτες και στη Βέρμαχτ. 

Κατά την υποχώρηση, οι Γερμανοί χτυπήθηκαν από στοιχεία του 5/42 υπό τους ταγματάρχες Μαναίο, Φαρμάκη. Τελικώς, γύρω στους 25 Γερμανοί στρατιώτες κατάφεραν να επιστρέψουν στην Άμφισσα.

## Συνέπειες της μάχης
Λόγω των γεγονότων, στη Λιβαδειά οι Γερμανοί απαγχόνισαν 10 άτομα. Υπήρχε φόβος για γενικευμένη εξέγερση μέσα στην πόλη. Τελικά ο ΕΛΑΣ, με την εξόντωση του Γερμανικού λόχου, κατάφερε να αποκτήσει τον πολύτιμο Ιταλικό βαρύ οπλισμό από ένα ολόκληρο Ιταλικό τάγμα. Ενώ οι Γερμανικές δυνάμεις κινητοποίησαν δυο τάγματα της μεραρχίας Κυνηγών και στοιχεία της 4ης SS Polizei, αυτές αποκρούστηκαν με αποτέλεσμα την επέμβαση της Μεραρχίας Brandenburg και τη χρήση πυροβολικού.
Τις επόμενες μέρες οι Γερμανοί αφόπλισαν την Ιταλική φρουρά στο Λιδωρίκι..

## Τα ονόματα των πεσόντων στην μάχη της Αράχωβας
#Χρήστος Κατσούλης (Στείρι) Αρχηγός μαχητικής ομάδας Στειρίου.
#Χαράλαμπος Παππάς (Δεσφίνα) Αρχηγός μαχητικής ομάδας Δεσφίνας
#Χρήστος Κρομμύδας (Δεσφίνα)
#Μήτσος Μακρής (Χρυσό)
#Λουκάς Κοματάς (Αράχωβα)
#Γιάννης Τσότρας (Αράχωβα)
#Στάθης Κορίτος (Αράχωβα)
#Θύμιος Μύταλας (Αράχωβα)
#Γιώργος Καραϊσκος (Αράχωβα)
#Πέτρος Χώος ή Κώχας (Κίρρα)
#Μιχαήλ Αντωνόπουλος
Απόσπασμα από το ντοκιμαντέρ ΧΡΟΝΙΚΟ ΤΗΣ ΕΘΝΙΚΗΣ ΑΝΤΙΣΤΑΣΗΣ της ΕΤ1. Πρόκειται για το επεισόδιο με τίτλο Η ΣΥΝΘΗΚΟΛΟΓΗΣΗ ΤΗΣ ΙΤΑΛΙΑΣ ΚΑΙ ΟΙ ΣΥΝΕΠΕΙΕΣ ΤΗΣ ΣΤΗΝ ΕΛΛΑΔΑ. Μιλούν πρωταγωνιστές της μάχης.
Από το αρχείο της ΕΡΤ:http://archive.ert.gr/23051/

## Παραπομπές


## Πηγές, Αναφορές
*Ιστορία της Αντίστασης 1940-1945, Τόμος 2, Εκδόσεις Αυλός, Αθήνα 1979.
Μάχη Αράχωβας, 9-10/9/1943, Δημήτρη Ν. Δημητρίου - Νικηφόρου "Αντάρτης στα Βουνά της Ρούμελης" (τρίτομο), σελ. 454-502, Τόμος Β΄ 

Κατηγορία:Μάχες του ΕΛΑΣ
Κατηγορία:1943
Κατηγορία:Μάχες γερμανικού στρατού
Κατηγορία:Ιστορία της Βοιωτίας
Κατηγορία:Αράχωβα
Τζέιμς Γουλφ

Ο **Τζέιμς** ή **Τζέημς Γουλφ** (*James Wolfe*, 2 Ιανουαρίου 1727 - 13 Σεπτεμβρίου 1759) ήταν σημαντικός Άγγλος στρατηγός του οποίου το όνομα συνδέθηκε με την υπεροχή της Βρετανίας επί της Γαλλίας στον Καναδά κατά τον Επταετή Πόλεμο (1756-1763).

## Βιογραφία
thumb|left|250px|Ο θάνατος του στρατηγού Γουλφ, έργο του Μπέντζαμιν.
Γεννήθηκε το 1727 στη περιοχή του Κεντ της Αγγλίας. Ο πατέρας του ήταν ανώτερος αξιωματικός του αγγλικού στρατού. Έτσι από πολύ νεαρή ηλικία ακολούθησε το στρατιωτικό επάγγελμα, που αμέσως άρχισε και να διακρίνεται. Συμμετείχε στη Μάχη του Ντέτινγκεν (1742), στη μάχη του Φοντενουά (1745) και  στη μάχη του Λάουφερντ (1747) κατά τον λεγόμενο οκταετή  Πόλεμο της Αυστριακής Διαδοχής (1740-1748), όπου ενεπλάκησαν σχεδόν όλα τα Βασίλεια της Ευρώπης εκτός της Οθωμανικής Αυτοκρατορίας.

Κατά την τελευταία μάχη ο Γουλφ τραυματίσθηκε βαριά πλην όμως για την επιτυχή έκβαση του στρατιωτικού τολμήματος που είχε επιχειρήσει διορίσθηκε από τον Πρωθυπουργό διοικητής σε μια από τις περιφέρειες του Καναδά.

Κατά την εκστρατεία του Καπ Μπρετόν που ακολούθησε ο Γουλφ κατάφερε την κατάληψη του σπουδαίου φρουρίου Λούισμπουργκ. Τότε ο Πρωθυπουργός της Αγγλίας Ουΐλιαμ Πιτ τον κάλεσε αμέσως στην  Αγγλία, τον προήγαγε σε στρατηγό και του ανέθεσε τη στρατιωτική επιχείρηση κατάληψης του Κεμπέκ. Ο Γουλφ επέστρεψε στον Καναδά και σε πολύ σύντομο διάστημα έφερε σε πέρας με απόλυτη επιτυχία την πρωθυπουργική εντολή.

Κατά τη τελευταία όμως αυτή επιχείρηση στη μάχη του Κεμπέκ λίγο πριν το τέλος της νικηφόρου έκβασής της τραυματίσθηκε  θανάσιμα και υπέκυψε στις 13 Σεπτεμβρίου του 1759 σε ηλικία μόλις 33 ετών.

Η σoρός του μεταφέρθηκε στην Αγγλία και ετάφη με μεγάλες τιμές στο Γκρήνουιτς, δίπλα στον τάφο του πατέρα του, ενώ στο πάρκο της πόλης ανεγέρθηκε ο ανδριάντας του.

## Παραπομπές


## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Η΄, σελ.651

Κατηγορία:Άγγλοι στρατηγοί
Κατηγορία:Κεμπέκ
Βαγγέλης Γεωργίου

Ο **Γεωργίου Βαγγέλης** ήταν ο πρώτος Δήμαρχος Σχηματαρίου. Γεννήθηκε το 1951 στο Σχηματάρι Βοιωτίας όπου και ζει μόνιμα. Υπηρετεί το θεσμό της τοπικής Αυτοδιοίκησης επί 23 χρόνια, από τα οποία 4 ως Κοινοτικός σύμβουλος, 15 χρόνια ως Δήμαρχος Σχηματαρίου, 3,5 χρόνια ως Δήμαρχος του Νέου Καλλικρατικού Δήμου Τανάγρας. Τα ποσοστά εκλογής ήταν ιδιαίτερα υψηλά, μέχρι 72%.
Αποφοίτησε από το Αριστοτέλειο Πανεπιστήμιο Θεσσαλονίκης ως Πολιτικός Μηχανικός. 

Διατέλεσε Προϊστάμενος της Πολεοδομίας Θήβας, Αντιπροεδρος της Διαδημοτική Επιχείρηση Περιβάλλοντος & Οργάνωσης Διαχείρισης Απορριμμάτων Θήβας Ανώνυμη εταιρεία των Οργανισμών Τοπικής Αυτοδιοίκησης (Δ.Ε.Π.Ο.Δ.Α.Θ Α.Ε) και Πρόεδρος και Αντιπρόεδρος της Τοπικής Ένωσης Δήμων και Κοινοτήτων (Τ.Ε.Δ.Κ.) Βοιωτίας.

Κατά τη διάρκεια της Θητείας του ως Δημάρχου Σχηματαρίου έγιναν πολλά έργα, μεταξύ των οποίων:
Κατασκευάστηκε το 3ο Δημοτικό Σχολείο, το οποίο είναι το πρώτο Σχολείο στην Ελλάδα που φωτίζεται με φωτοβολταϊκά. 
Ο Δήμος Σχηματαρίου είναι ο πρώτος Δήμος στην Ελλάδα που εφήρμοσε το πρόγραμμα Στόχος, για τη δωρεάν Μαστογραφία των γυναικών.

Το 2009 έθεσε υποψηφιότητα με το ΠΑΣΟΚ για τη θέση του βουλευτή Βοιωτίας στις εθνικές εκλογές της 4ης Οκτωβρίου, αλλά δεν κατάφερε να εκλεγεί.

Από το 2011 μέχρι το 2014 διετέλεσε Δήμαρχος του Καλλικρατικού Δήμου Τανάγρας.

## Εξωτερικοί σύνδεσμοι
*Fashion Targets Breast Cancer
*Επίσημη Σελίδα

Κατηγορία:Δήμαρχοι ελληνικών πόλεων
75 Ευρυδίκη

Η **Ευρυδίκη** () είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το ηλιακό σύστημα) 8,96. Ανακαλύφθηκε το 1862 από τον Γερμανοαμερικανό αστρονόμο Κρίστιαν Χάινριχ Φρήντριχ Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομά της από την Ευρυδίκη, τη σύζυγο του Ορφέα κατά την ελληνική μυθολογία. Υπήρξε ο δεύτερος χρονολογικά από τους 48 αστεροειδείς που ανεκάλυψε ο συγκεκριμένος αστρονόμος.

Ευρυδίκη
Lunada

Το *Lunada* είναι το 10ο άλμπουμ της Μεξικάνας ποπ τραγουδίστριας Ταλία. Κυκλοφόρησε από την **ΕΜΙ** στις 24 Ιουνίου 2008 στις Ηνωμένες Πολιτείες ενώ στην Ελλάδα στις 15 Ιουλίου 2008. Πρόκειται για το 1ο άλμπουμ της Ταλία μετά την κυκλοφορία του επιτυχημένου The sixth sense του 2005 και μετά τη γέννηση της κόρης της, Σαμπρίνα.

## Πωλήσεις
Συνολικά έχει πουλήσει σχεδόν 610.000 αντίτυπα.
Στην Ελλάδα έφτασε μέχρι τη 17η θέση στον κατάλογο πωλήσεων της IFPI πουλώντας περίπου 5.000 αντίτυπα.

## Λήξη συμβολαίου με την ΕΜΙ
Το άλμπουμ δεν είχε την αναμενόμενη ανταπόκριση γι'αυτό και οι πωλήσεις δεν κατάφεραν να ξεπεράσουν τα 610,000 αντίτυπα σε διεθνές επίπεδο. Αυτό συνέβη κυρίως λόγω της έλλειψης προώθησης της δισκογραφικής της δουλειάς από την εταιρία της αλλά και από την ίδια. Οι μητρικές της υποχρεώσεις και μία σοβαρή ασθένεια την απέτρεψαν από το να υποστηρίξει την πολυαναμενόμενη επιστροφή της. Αυτό έκανε την Ταλία να αποσυρθεί από την ΕΜΙ, κάτι το οποίο έκανε στα μέσα του 2009.

## Πληροφορίες για το άλμπουμ
Σύμφωνα με την Ταλία το άλμπουμ αυτό ήταν μια ιδέα που είχε όσο ήταν έγκυος και όταν ήδη είχε αρχίσει να ονειρεύεται καλοκαιρινά πάρτι με χορό και μπύρες στην παραλία. Η ιδέα αυτή υλοποιήθηκε αφού η κύρια έμπνευση του άλμπουμ ήταν η μικρή της κόρη, Σαμπρίνα. Μάλιστα στο άλμπουμ εμπεριέχεται ένα τραγούδι αφιερωμένο στην κορούλα της με τίτλο **Bendita**. Τα γενικότερα μουσικά στοιχεία του άλμπουμ είναι τροπικές μουσικές όπως ρέγγε, λάτιν, cumbia κλπ. και όλα αυτά στην αισθησιακή ποπ φωνή της Ταλία. 1ο single του άλμπουμ είναι η καλοκαιρινή επιτυχία **Ten Paciencia**. Σε κάποιες χώρες της Λατινικής Αμερικής κυκλοφόρησε σαν single και μία διασκευή της ιταλικής επιτυχίας *Sarà perché ti amo* των Ricchi e Poveri στα ισπανικά (*Será porque te amo*).

## Κατάλογος κομματιών

## Αναφορές


Κατηγορία:Δισκογραφία της Ταλία
Κατηγορία:Άλμπουμ του 2008
Άγνωστος Θεός

μικρογραφία|Ο βωμός που λατρευόταν ο άγνωστος Θεός
Η αναφορά στον **Άγνωστο Θεό** έγινε από τον Απόστολο Παύλο με παράφραση επιγραφής σε βωμό στην Αθήνα και υιοθετείται από την Εκκλησία, ως ένδειξη ύπαρξης μιας θεότητας που λάτρευαν οι αρχαίοι Αθηναίοι πέραν από το Δωδεκάθεο και τις αναρίθμητες μικρότερες θεότητες. Μιας θεότητας στην οποία κατά τον Απόστολο Παύλο οι Αθηναίοι προσέφεραν τιμές χωρίς να ξέρουν ούτε την ύπαρξή της, ούτε το όνομά της.

Η λατρεία του άγνωστου θεού οφείλεται, σύμφωνα με τον Ηρόδοτο, στο ότι κάποτε οι Αθηναίοι πρόσφεραν θυσίες σ'όλους τους θεούς εκτός από τον Πάνα, που γι'αυτόν το λόγο οργίστηκε μαζί τους. Έτσι αποφάσισαν να στήσουν βωμούς και να τους αφιερώσουν στον άγνωστο θεό από φόβο μήπως παραλείψουν ξανά κάποιον. Πάνω σ'αυτούς τους βωμούς τοποθετούσαν επιγραφή, όπως στην Αθήνα, που έγραφε *«[...] θεοῖς Ἀσίας, Εὐρώπης καί Ἀφρικῆς θεοῖς αγνώστοις καί ξένοις»»*. Τέτοιοι βωμοί υπήρχαν, σύμφωνα με τον Παυσανία, στο Φάληρο και στην Ολυμπία.

Ο Απόστολος Παύλος όταν ήρθε στην Αθήνα το 50 μ.Χ. για να κηρύξει το Χριστιανισμό, είδε έναν απ'αυτούς τους βωμούς και ενημέρωσε τον κόσμο πως επρόκειτο να μιλήσει για τον άγνωστο θεό, που οι Αθηναίοι ήδη λάτρευαν έστω και αν δεν Τον γνώριζαν.  

Ο Άγιος Ιερώνυμος που εορτάζεται στις 15 Ιουνίου,  δέχτηκε ότι ο Παύλος στην περίπτωση τού επίμαχου βωμού, μετέτρεψε τον πληθυντικό «θεοῖς αγνώστοις» στον ενικό «ἀγνώστῳ θεῷ» και δεν περιέλαβε το υπόλοιπο κομμάτι τής επιγραφής που έλεγε: *«[…] θεοῖς Ἀσίας, Εὐρώπης καί Ἀφρικῆς θεοῖς αγνώστοις καί ξένοις»*! Τη θέση αυτή τού Ιερώνυμου επανέλαβαν  αργότερα και ο Οικουμένιος, Επίσκοπος Τρίκκης και ο Έρασμος στο *[[Μωρίας εγκώμιον|Μωρίας Εγκώμιον]]* . 

## Παραπομπές


## Πηγές
* *Ελλαδική Εγκυκλοπαίδεια τόμος 1*

Αγνωστος
Αγνωστος
Αγνωστος
Κατηγορία:Αντιλήψεις για το Θεό
Παγκόσμιο κύπελλο χειροσφαίρισης γυναικών

Το **Παγκόσμιο Κύπελλο χειροσφαίρισης γυναικών** (GF World Cup) είναι διοργάνωση της χειροσφαίρισης. Γίνεται κάθε χρόνο από το 2005. Σταθερός τόπος διεξαγωγής του είναι η πόλη Έρχους της Δανίας. Διοργανώνεται από την Ομοσπονδία Χειροσφαίρισης της Δανίας και χρηματοδοτείται από την ασφαλιστική εταιρεία GF Forsikring. Η Ρουμανία κέρδισε στον τελικό τη Νορβηγία με 28-27, στην διοργάνωση του 2009, στις 27 Σεπτεμβρίου . Το χάλκινο μετάλλιο κατέκτησε η Γερμανία νικώντας τη Δανία με 36-34.

## 2010

Στην διοργάνωση του 2010, από τις 21 ως τις 26 Σεπτεμβρίου, τον τίτλο κατέκτησε η Ρουμανία για δεύτερη συνεχή χρονιά, επικρατώντας της Νορβηγίας με 24-23. Το χάλκινο μετάλλιο κατέκτησε η Γαλλία, με νίκη 28-26 επί της Δανίας.

## Νικήτριες

## Μετάλλια σε όλες τις διοργανώσεις

## Παραπομπές


## Εξωτερικοί σύνδεσμοι
*Νικήτριες σε όλες τις διοργανώσεις, Sports 123.

## Δες επίσης
*Παγκόσμιο κύπελλο χειροσφαίρισης ανδρών

Κατηγορία:Χειροσφαίριση στον κόσμο
Αργάς

Ο **Αργάς** (αρχ.ελλ. **', fl. ~380 π.Χ.) ήταν Έλληνας ποιητής των αρχαίων χρόνων. Από τον [[Πλούταρχος|Πλούταρχο]] περιγράφεται ως ''δημιουργός αηδιαστικών και ενοχλητικών ποιημάτων ()''. Το όνομά του, συνώνυμο του φιδιού σε κάποια ποιητικά κείμενα ή, κατά άλλους, ανάμεσα στους Δωριείς, αποδόθηκε ως παρωνύμιο στον [[Δημοσθένης|Δημοσθένη]] εξαιτίας της τραχύτητας του ρητορικού ύφους ή της συμπεριφοράς του. Σε απόσπασμα από το έργο του κωμικού ποιητή [[Αναξανδρίδης|Αναξανδρίδη]], «Πρωτεσίλαος», αναφέρεται ότι ο Αργάς παρέστη στο γάμο του Αθηναίου στρατηγού [[Ιφικράτης|Ιφικράτη]], μαρτυρία στην οποία βασίζεται και η τοποθέτηση της περιόδου ακμής του.

Ο φιλόσοφος και μαθητής του [[Αριστοτέλης|Αριστοτέλη]], [[Φανίας ο Ερέσιος]], αναφέρει στο έργο του **': *«Ο [[Τελένικος ο Βυζαντινός]] και ο Αργάς, όντες δημιουργοί ασέμνων ποιημάτων, όσον αφορά αυτό το είδος ποίησης εθεωρούντο ικανοί. Αλλά δεν μπορούσαν να αγγίξουν στο ελάχιστο τα έργα του [[Τέρπανδρος ο Λέσβιος|Τερπάνδρου]] ή του [[Φρύνης ο Λέσβιος|Φρύνη]].»* Στο ίδιο απόσπασμα ο φιλόσοφος παραθέτει ένα σπάραγμα του κωμικού ποιητή Άλεξι από το έργο *Αποβάτης* στο οποίο καυτηριάζεται ο άσεμνος χαρακτήρας των ποιημάτων του Αργά.

## Παραπομπές


Κατηγορία:Αρχαίοι Έλληνες λυρικοί ποιητές